সংবাদ সম্মেলনে দৈনিক ভোরের কাগজের সম্পাদক শ্যামল দত্ত বলেন, গত ২৯ সেপ্টেম্বরে আমাদের মানববন্ধন কর্মসূচী ছিল। কিন্তু তথ্যমন্ত্রীর অনুরোধে ওই কর্মসূচী স্থগিত করা হয়। তারপর গত ৩০ সেপ্টেম্বর তিন মন্ত্রী ও প্রধানমন্ত্রীর গণমাধ্যমবিষয়ক উপদেষ্টা প্রকাশ্যে প্রতিশ্রুতি দিয়েছিলেন যে, উদ্বেগের বিষয়গুলো ৩ অক্টোবর অথবা ১০ অক্টোবরের মন্ত্রিসভার বৈঠকে উত্থাপন করে আমাদের সঙ্গে নতুন করে আলোচনার শুরু করার জন্য মন্ত্রিসভার অনুমোদন চাইবেন।